
Comisia pentru Buget,

Finanţe şi Bănci
Bucureşti, 04.11.2021 

Nr. 4c-2/ 1100
PLx. 108/2020
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege privind aprobarea Ordonanţei Guvernului nr.6/2020 pentru modificarea şi completarea Legii nr.227/2015 privind Codul fiscal, precum şi pentru reglementarea unor măsuri fiscal-bugetare,  trimis pentru dezbatere pe fond, în procedură de urgență, cu adresa nr.PLx.108/2020, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE

Bogdan-Iulian HUȚUCĂ
Parlamentul României

Comisia pentru Buget,

Finanţe şi Bănci
Bucureşti, 04.11.2021 

Nr. 4c-2/ 1100
PLx. 108/2020
RAPORT
asupra proiectului de Lege privind aprobarea Ordonanţei Guvernului nr.6/2020 pentru modificarea şi completarea Legii nr.227/2015 privind Codul fiscal, precum şi pentru reglementarea unor măsuri fiscal-bugetare
În conformitate cu prevederile art. 95 și 117 alin.(3) din Regulamentul Camerei Deputaţilor, republicat, Comisia pentru buget, finanţe şi bănci a fost sesizată pentru dezbatere pe fond, în procedură de urgență, cu proiectul de Lege privind aprobarea Ordonanţei Guvernului nr.6/2020 pentru modificarea şi completarea Legii nr.227/2015 privind Codul fiscal, precum şi pentru reglementarea unor măsuri fiscal-bugetare.

Senatul, în calitate de primă Cameră sesizată, a adoptat proiectul de Lege în ședința din data de 9 martie 2020.
Conform prevederilor art. 75 din Constituţia României, republicată, şi ale art. 92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.

La dezbaterea proiectului de Lege s-au avut în vedere avizele favorabile ale Consiliului Legislativ, Consiliului Economic și Social și Comisiei pentru drepturile omului, culte şi problemele minorităţilor naţionale.
Prin prezentul act normativ s-au transpus în legislația națională prevederile unor directive ale Consiliului Uniunii Europene în domeniul impozitului pe profit, taxei pe valoarea adăugată și al accizelor și a altor taxe speciale; s-a stabilit un nou termen pentru depunerea notificării privind intenția de restructurare și s-a prorogat termenul de depunere a cererii de restructurare. De asemenea, pentru anul 2020, termenul pentru depunerea Declarației unice privind impozitul pe venit și contribuțiile sociale datorate de persoanele fizice și termenul pentru plata impozitului pe venit și a contribuțiilor sociale obligatorii s-a prorogat până la data de 25 mai 2020.
În conformitate cu prevederile art.62 din Regulamentul Camerei Deputaţilor, republicat, membrii Comisiei au examinat proiectul de Lege menţionat mai sus, în şedinţele cu prezență fizică și online din zilele de 21 octombrie 2021 și 3 noiembrie 2021.  
La ședința Comisiei deputații şi-au înregistrat prezența conform listei de prezență. 

La dezbaterea proiectului de lege a participat, în calitate de invitat, domnul Lucian-Ovidiu Heiuș - secretar de stat în cadrul Ministerului Finanțelor.

În urma dezbaterii proiectului de lege şi a opiniilor exprimate, deputații au hotărât cu majoritate de voturi, să propună plenului Camerei Deputaţilor, un raport de adoptare a proiectului de Lege privind aprobarea Ordonanţei Guvernului nr.6/2020 pentru modificarea şi completarea Legii nr.227/2015 privind Codul fiscal, precum şi pentru reglementarea unor măsuri fiscal-bugetare, cu amendamentul admis prezentat în Anexă.

În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Bogdan-Iulian HUȚUCĂ
	SECRETAR,

Iulius-Marian FIRCZAK


Şef serviciu

Giorgiana Ene

Consilier parlamentar
Alexandra Nistor
Anexă
AMENDAMENTE ADMISE

În urma dezbaterilor, Comisia propune adoptarea proiectului de lege cu următorul amendament:
	Nr. crt.
	TEXT ORDONANȚA 6/2020
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1. 
	
	L E G E A

privind aprobarea Ordonanței Guvernului nr.6/2020 pentru modificarea și completarea Legii nr.227/2015 privind Codul fiscal, precum și pentru reglementarea unor măsuri fiscal-bugetare
	Nemodificat
	

	2. 
	
	Articol unic.- Se aprobă Ordonanța Guvernului nr. 6 din 28 ianuarie 2020 pentru  modificarea  și  completarea  Legii  nr.227/2015 privind Codul fiscal, precum și pentru reglementarea unor măsuri fiscal-bugetare, adoptată în temeiul art.1  pct.I  poz.5 și 7  din   Legea  nr.262/2019  privind  abilitarea  Guvernului  de a emite ordonanțe, publicată  în  Monitorul  Oficial  al României, Partea I, nr.72 din 31 ianuarie 2020, cu următoarea modificare:
	Art. I. - Se aprobă Ordonanța Guvernului nr. 6 din 28 ianuarie 2020 pentru  modificarea  și  completarea  Legii  nr.227/2015 privind Codul fiscal, precum și pentru reglementarea unor măsuri fiscal-bugetare, adoptată în temeiul art.1  pct.I  poz.5 și 7  din   Legea  nr.262/2019  privind  abilitarea  Guvernului  de a emite ordonanțe, publicată  în  Monitorul  Oficial  al României, Partea I, nr.72 din 31 ianuarie 2020.
	Tehnică legislativă

	3. 
	Art. I. - Legea nr. 227/2015 privind Codul fiscal, publicată în Monitorul Oficial al României, Partea I, nr. 688 din 10 septembrie 2015, cu modificările şi completările ulterioare, se modifică şi se completează după cum urmează:
	
	Nemodificat
	

	4. 
	Art. II. - Aplicarea prevederilor art. 324 alin. (4)-(6) din Legea nr. 227/2015 privind Codul fiscal, cu modificările şi completările ulterioare, se suspendă până la data de 31 decembrie 2022.
	
	Nemodificat
	

	5. 
	Art. III. - Ordonanţa Guvernului nr. 6/2019 privind instituirea unor facilităţi fiscale, publicată în Monitorul Oficial al României, Partea I, nr. 648 din 5 august 2019, cu modificările şi completările ulterioare, se modifică şi se completează după cum urmează:
1. La articolul 1, alineatul (1) se modifică şi va avea următorul cuprins:
"(1) În scopul revitalizării şi evitării deschiderii procedurii insolvenţei, debitorii, persoane juridice de drept public sau privat, cu excepţia instituţiilor publice definite potrivit Legii nr. 500/2002 privind finanţele publice, cu modificările şi completările ulterioare, şi a unităţilor administrativ-teritoriale, aflaţi în dificultate financiară şi pentru care există riscul intrării în insolvenţă, îşi pot restructura obligaţiile bugetare principale restante la data de 31 decembrie 2018 şi neachitate până la data emiterii certificatului de atestare fiscală, precum şi obligaţiile bugetare accesorii."
2.La articolul 1, după alineatul (6) se introduce un nou alineat, alineatul (7), cu următorul cuprins:
"(7) Dispoziţiile prezentului capitol sunt aplicabile şi următorilor debitori:
a) debitorii care pierd eşalonarea la plată întrucât disponibilităţile băneşti ale acestora, previzionate pe perioada de derulare a eşalonării, nu permit susţinerea acesteia;
b) debitorii care au garantate obligaţiile bugetare potrivit art. 210-211 şi art. 235 din Codul de procedură fiscală."
3.La articolul 3, alineatul (1) se modifică şi va avea următorul cuprins:
"(1) Debitorul care doreşte să îşi restructureze obligaţiile bugetare, potrivit prezentului capitol, are obligaţia de a notifica organul fiscal competent cu privire la intenţia sa în perioada 8 august-31 octombrie 2019, precum şi în perioada 1 februarie-31 martie 2020, sub sancţiunea decăderii din dreptul de a mai beneficia de restructurarea obligaţiilor bugetare, şi se adresează unui expert independent în vederea întocmirii unui plan de restructurare şi a testului creditorului privat prudent."
4.La articolul 15, după alineatul (3) se introduce un nou alineat, alineatul (31), cu următorul cuprins:
"(31) Garanţiile constituite de debitori sub forma scrisorii de garanţie/poliţei de asigurare de garanţie ori consemnarea de mijloace băneşti la o unitate a Trezoreriei Statului urmează să fie valorificate conform Codului de procedură fiscală doar în ipoteza în care planul de restructurare nu prevede modalitatea de valorificare a sumelor de bani sau a bunurilor proprii ale debitorului care au stat la baza emiterii garanţiilor."
5.La articolul 22, alineatul (1) se modifică şi va avea următorul cuprins:
"(1) Solicitarea de restructurare prevăzută la art. 5 se poate depune până la 31 iulie 2020, sub sancţiunea decăderii."
	Art.III. - Se abrogă
	Se elimină.


	

	6. 
	Art. IV. - Pentru debitorii prevăzuţi la art. 22 alin. (2) din Ordonanţa Guvernului nr. 6/2019 privind instituirea unor facilităţi fiscale, cu modificările şi completările ulterioare, cererea de restructurare poate fi depusă în termen de 6 luni de la data agreării modului de acordare a facilităţii fiscale de către Comisia Europeană.
	Art. IV. - Se abrogă
	Se elimină.


	

	7. 
	Art.V. - (1) În anul 2020, termenul de 15 martie inclusiv prevăzut pentru depunerea Declaraţiei unice privind impozitul pe venit şi contribuţiile sociale datorate de persoanele fizice, în situaţiile reglementate de Legea nr. 227/2015 privind Codul fiscal, cu modificările şi completările ulterioare, denumit în continuare Cod fiscal, precum şi în alte acte normative, se prorogă până la data de 25 mai 2020 inclusiv.
(2) În anul 2020, termenul de 15 martie inclusiv prevăzut pentru depunerea formularului 230 «Cerere privind destinaţia sumei reprezentând 2% sau 3,5% din impozitul anual pe veniturile din salarii şi din pensii»/«Cerere privind destinaţia sumei reprezentând până la 3,5% din impozitul anual datorat», după caz, în situaţiile reglementate de Hotărârea Guvernului nr. 1/2016 pentru aprobarea Normelor metodologice de aplicare a Legii nr. 227/2015 privind Codul fiscal, cu modificările şi completările ulterioare, se prorogă până la data de 25 mai 2020 inclusiv.
(3) În anul 2020, termenul de 15 martie inclusiv prevăzut pentru plata impozitului pe venit şi a contribuţiilor sociale obligatorii, datorate de persoanele fizice în situaţiile reglementate de Codul fiscal, se prorogă până la data de 25 mai 2020 inclusiv.
	
	Nemodificat
	

	8. 
	Art.VI. - Prin derogare de la prevederile art. 4 din Legea nr. 227/2015 privind Codul fiscal, cu modificările şi completările ulterioare, prevederile art. I din prezenta ordonanţă intră în vigoare în termen de 3 zile de la data publicării în Monitorul Oficial al României, Partea I.
	
	Nemodificat
	

	9. 
	
	
	Art.II. – Pentru bunurile vândute în regim de consignație sau din stocuri la dispoziția clientului, care au fost transportate sau expediate din România în alt stat membru, respectiv din alt stat membru în România, până la data intrării în vigoare a Ordonanței Guvernului nr.6/2020 pentru modificarea și completarea Legii nr.227/2015 privind Codul fiscal, precum și pentru reglementarea unor măsuri fiscal-bugetare, se aplică legislația în vigoare la momentul transportului sau expedierii. 
	În conformitate cu prevederile art. 26 din Legea nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, și cu dispozițiile art.6 din Legea nr. 287/2009 privind Codul civil, referitoare la aplicarea în timp a legii, este necesară introducerea unei norme tranzitorii privind bunurile care au fost expediate sau transportate, în regim de consignație sau din stocuri la dispoziția clientului, din România în alt stat membru, respectiv din alt stat membru în România, până la data intrării în vigoare a Ordonanței Guvernului nr.6/2020. 

